स्टूडेंट ऑफ़ द ईयर 2 अरशद सईद द्वारा लिखित और पुनीत मल्होत्रा द्वारा निर्देशित एक 2019 भारतीय हिन्दी-भाषा की किशोर फ़िल्म है। यह करण जौहर, हीरू यश जौहर और अपूर्व मेहता द्वारा बैनर धर्मा प्रोडक्शंस के तहत निर्मित किया गया था, और फ़ॉक्स स्टार स्टूडियोज़ द्वारा वितरित किया गया था। 2012 की फिल्म स्टूडेंट ऑफ़ द ईयर की सीक्वल, इसमें टाइगर श्रॉफ़, तारा सुतारिया और अनन्या पांडे हैं। फ़िल्म में रोहन, एक कॉलेज के छात्र का अनुसरण करती है, जो अपने बचपन के प्रेमिका के साथ अपने रिश्ते को फिर से स्थापित करने के लिए एक बेहतर विश्वविद्यालय में जाता है। जब रोहन को निष्कासित कर दिया जाता है, तो वह अपने पुराने कॉलेज लौटता है और अपने पूर्व कॉलेज के ख़िलाफ़ इंटर कॉलेज कप में जीत के लिए अपनी नई टीम का नेतृत्व करने की कसम खाता है, जिससे वह स्टूडेंट ऑफ़ द ईयर बन जाता है।

स्टूडेंट ऑफ़ द ईयर 2 की घोषणा नवंबर 2017 में की गई थी। शुरुआत में, मल्होत्रा और श्रॉफ़ को एक अलग फिल्म के लिए साथ काम करना था; जब उन्हें अंतिम स्क्रिप्ट असंतोषजनक लगी, तो उन्होंने इसे बदल दिया और इसे सीक्वल बनाने की योजना बनाई। यह सुतारिया और पांडे दोनों की पहली फ़िल्म है, और एक ऐसे कथानक का पीछा करती है जो अपने पूर्ववर्ती से असंबंधित है। फ़िल्म के लिए प्रधान फ़ोटोग्राफ़ी अप्रैल 2018 में देहरादून में शुरू हुई, और सितंबर 2018 में समाप्त हुई। फ़िल्म के साउंडट्रैक को विशाल-शेखर द्वारा संगीतबद्ध किया गया था, जिसके बोल अंविता दत्त गुप्तन, कुमार और वायु द्वारा लिखे गए थे, और इसे ज़ी म्यूज़िक कंपनी के बैनर के तहत रिलीज़ किया गया था।

स्टूडेंट ऑफ़ द ईयर 2 को 10 मई 2019 को भारत में रिलीज़ किया गया था। फ़िल्म को आमतौर पर आलोचकों से मिली-जुली समीक्षा मिली, जिसमें स्क्रिप्ट और अवास्तविक स्थिति को आलोचना मिली; श्रॉफ़ के एक्शन सीन्स की तारीफ़ हुई। 7 जून 2019 तक, 6580 करोड़ के उत्पादन बजट के मुकाबले, इसने दुनिया भर में 97.81 करोड़ की कमाई की है।

कलाकार
 टाइगर श्रॉफ़ रोहन सचदेव के रूप में
 तारा सुतारिया मृदुला "मिया" चावला के रूप में
 अनन्या पांडे श्रेया रंधावा के रूप में
 आदित्य सील मानव सिंह रंधावा के रूप में
 समीर सोनी प्रिंसिपल गुजराल के रूप में
 गुल पनाग कोच कुलजीत के रूप में
 अभिषेक बजाज अभिषेक शर्मा के रूप में
 मनोज पाहवा कोच महिपाल के रूप में
 आयशा रज़ा मिश्रा प्रिंसिपल सिंह के रूप में
 राजेश कुमार चाचा के रूप में
 मानसी जोशी रॉय चाची के रूप में
 चेतन पंडित रंधावा जी के रूप में
 समरीन कौर मिया की माँ के रूप में
 मनजोत सिंह कमेंटेटर डिंपी के रूप में
 साहिल आनंद कमेंटेटर जीत के रूप में
 दलजीत सिंह अब्दुल्ला वहाब के रूप में
 हर्ष बेनिवाल पुग्गी के रूप में
 आलिया भट्ट ("द हुक अप सॉन्ग" में विशेष उपस्थिति)
 विल स्मिथ ("द जवानी सॉन्ग" में विशेष उपस्थिति)

साउंडट्रैक

फ़िल्म का साउंडट्रैक विशाल-शेखर द्वारा रचा गया था, जिसमें अंविता दत्त गुप्तन, कुमार और वायु के गीत लिखे गए थे। इसे ज़ी म्यूजिक कंपनी के बैनर तले रिलीज़ किया गया था। साउंडट्रैक की समीक्षा करते हुए, फ़र्स्टपोस्ट की पृथ्वीश्री गांगुली ने लिखा, "दुर्भाग्य से,"हुक अप सॉन्ग" और "मुंबई दिल की कुडियां" जैसे ट्रैक शायद संकेत देते हैं कि "जवाँ"  पल्स की समझ इस फिल्म में एक गलत धारणा है।"

"ये जवानी है दीवानी", मूल रूप से किशोर कुमार द्वारा गाया गया था और 1972 की फिल्म जवानी दीवानी में साउंडट्रैक के लिए राहुल देव बर्मन द्वारा संगीतबद्ध किया गया था, विशाल दादलानी और पायल देव द्वारा प्रदान किए गए गायन के साथ विशाल-शेखर द्वारा स्टूडेंट ऑफ़ द ईयर 2 के लिए पुन: बनाया गया था। भट्ट और श्रॉफ़ पर फ़िल्माया गया द "हुक अप" सॉन्ग, नेहा कक्कड़ और शेखर रवजियानी द्वारा गाया गया था।

सन्दर्भ

बाहरी कड़ियाँ
 
 बॉलीवुड हंगामा में स्टूडेंट ऑफ द ईयर 2

श्रेणी:फॉक्स स्टार स्टूडियोज़ की फ़िल्में
श्रेणी:भारतीय फ़िल्में
श्रेणी:भारतीय रोमांटिक कॉमेडी फ़िल्में
श्रेणी:भारतीय सीक्वल फ़िल्में
श्रेणी:भारतीय किशोर फ़िल्में